**ELŐTERJESZTÉS**

**Körmend város Önkormányzata Képviselő-testülete 2015. június 25-i ülésére**

**Tárgy:** Szervezeti és működési szabályzat módosítása

**Tisztelt Képviselő-testület!**

Az alakuló ülésen és azt követően is jeleztük a Testületnek, hogy az SZMSZ módosítására várhatóan még szükség lesz. Voltak ugyanis olyan kérdések, amelyek átbeszélést és átgondolást igényeltek még, ezek megtörténtét rögzíti a most előterjesztett rendelet-tervezet.

Kérem a Testületet, hogy döntsön a rendelet-tervezet felől.

Körmend, 2015. június 17.

**Bebes István**

**polgármester**

**Körmend város Önkormányzata Képviselő-testülete …./…. (... . …..)**

**önkormányzati rendelete**

**a Képviselő-testület szervezeti és működési szabályzatáról szóló 19/2014. (X.31.) önkormányzati rendelet módosításáról**

*Körmend város Önkormányzata Képviselő-testülete az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CXXXIX. törvény 43.§ (3) bekezdésében kapott felhatalmazás alapján eljárva a következőket rendeli el:*

1.§ Körmend város Önkormányzata Képviselő-testületének a Képviselő-testület szervezeti és működési szabályzatáról szóló 19/2014. (X.31.) önkormányzati rendeletének – továbbiakban rendelet - 13.§ (1) bekezdése kiegészül az alábbi szövegrésszel:

„*A kiküldött napirendhez a képviselők egy alkalommal, legfeljebb 1 percben tehetnek javaslatot, észrevételt.”*

2.§ A rendelet 13.§ -a kiegészül az alábbi (4) bekezdéssel:

*„(4) Az írásban kiküldött meghívóban nem szereplő, de a 15.§ (4) bekezdésében írt határidőben a polgármesternek benyújtott és a 15.§ (3) bekezdésében írt követelményeknek megfelelő előterjesztés napirendre tűzéséről a Képviselő-testület egyszerű szótöbbséggel dönt.”*

3.§ A rendelet 15.§ (4) bekezdése kiegészül az alábbi szövegrésszel:

*„A b) - e.) pontokban meghatározott személyek és szervezetek által tett előterjesztést a Képviselő-testület ülésének napja előtt legalább 8 nappal korábban kell benyújtani a polgármester részére.”*

4.§ A rendelet 15.§ (3) bekezdése kiegészül az alábbi f) ponttal:

*/Az írásbeli előterjesztéseknek tartalmaznia kell/*

*„f) költségvetési kiadással vagy költségvetési bevételcsökkenéssel járó javaslat esetén a költségvetési kiadás vagy bevételcsökkenést kompenzáló más bevétel költségvetési fedezetének forrását.”*

5.§ A rendelet 16.§-a kiegészül az alábbi (11) bekezdéssel:

*„(11) A Képviselő-testület ülésén kérdés és interpelláció egy képviselő részéről egy alkalommal, 3-3- percben terjeszthető elő.”*

6.§ A rendelet 1. sz. melléklete a polgármesterre átruházott hatáskörök tekintetében kiegészül az alábbi n) ponttal:

„n) A mozgóképről szóló 2004. évi II. törvény 35.§ (1) bekezdése szerinti hatósági szerződés jóváhagyása.”

7.§ A rendelet 1. sz. melléklete kiegészül az alábbiakkal:

**A Városfejlesztési és Városüzemeltetési Bizottságra átruházott hatáskörök:**

1. Előzetesen véleményezi a területet érintő külön jogszabályban meghatározott villamosenergia-korlátozás sorrendjének megállapításáról szóló tervezett elképzeléseket,
2. Kialakítja a helyi közút forgalmi rendjét, ha jogszabály másként nem rendelkezik.
3. Jóváhagyja Körmend város Gondnoksága Szervezeti és Működési Szabályzatát.
4. Alapítást, átszervezést és megszüntetést nem érintő kérdésekben jóváhagyja Körmend város Gondoksága alapító okiratának módosítását.
5. Környezeti állapotról szóló éves beszámoló megtárgyalása
6. Dönt a 2013. évi CCXII. törvény 103/A.§-ában körülírt kifogás elbírálásáról.
7. Gyakorolja a villamos energiáról szóló törvényben (2007. évi LXXXVI. törvény) a helyi önkormányzatok részére megállapított hatásköröket, jogköröket-

8.§ A rendelet 1. sz. melléklete a Pénzügyi és Közbeszerzési Bizottságra átruházott hatáskörök tekintetében az alábbiak szerint módosul:

**A Pénzügyi és Közbeszerzési Bizottságra átruházott hatáskörök:**

(a*)*  Körmend Város Önkormányzata javára feljegyzett, egyes ingatlanokat terhelő jelzálogjog esetén engedélyezi, hogy az Önkormányzatot megelőzően más személy javára jelzálogjog kerüljön az ingatlannyilvántartásban bejegyzésre**.**

(b) Dönt önkormányzati ingatlanokat terhelő, a Polgári Törvénykönyvben (Ptk.) meghatározott szerződést biztosító mellékkötelezettségek, és ezt biztosító egyéb jogok ingatlannyilvántartásba való bejegyzésének engedélyezéséről.

1. Átruházott hatáskörben – a közszolgáltatást nyújtó szervezetek kiválasztására irányuló eljárás kivételével-teljes körűen –az eljárást lezáró döntéshozatalt is ideértve – lebonyolítja Körmend város Önkormányzatának és a Körmendi Közös Önkormányzati Hivatalnak a közbeszerzésekről szóló törvény hatálya alá tartozó beszerzéseit. A Közbeszerzési Bizottság hatásköre a nyertes ajánlattevővel való szerződéskötésre nem terjed ki.
2. Közszolgáltatást nyújtó szervezetek kiválasztására irányuló közbeszerzési eljárás esetén dönt az eljárást megindító hirdetmény módosításáról, a hiánypótlási felhívásokról, a Kbt. 85.§-ában meghatározott felvilágosítás kéréséről, és indokolt esetben az eredményhirdetés elhalasztásáról.
3. Elkészíti és jóváhagyja az éves közbeszerzési tervet, és az éves statisztikai összegzést.

10.§ E rendelet 2015. július 1-én lép hatályba.

**Bebes István sk. Dr. Stepics Anita sk.**

**polgármester jegyző**